Viðhorf almennings til félagslegrar þjónustu hafa gjörbreyst síðustu áratugi . Fólk hafnar stofnanaþjónustu og „ pakkalausnum “ hins opinbera sem eru eins fyrir alla og krefst einstaklingsmiðaðrar þjónustu í einni eða annarri mynd . Raddir okkar dagar kalla á valfrelsi , sjálfræði og notendastýrða þjónustu . Aldraðir víða um lönd taka í vaxandi mæli undir ný viðhorf og nýjar kröfur , að fá að njóta valfrelsis og sjálfræðis þótt þeir þurfi á þjónustu og aðstoð að halda . Lykillinn að lífsgleði er ekki síst sá að fá að lifa með reisn þar sem reynsla og persónuleiki hvers og eins fær notið sín . Í þessari bók er þróun öldrunarmála rakin og sagt frá margvíslegum skrefum til framfara , m.a. á Norðurlöndum og í Bandaríkjunum . Lýst er kostum og göllum nýrra aðferða og stefnumiða og loks sagt frá þróun öldrunarmála hér á landi og hvaða valkosti megi telja vænlega í náinni framtíð . Sigrún Huld Þorgrímsdóttir er hjúkrunarfræðingur að mennt og hefur starfað við hjúkrun lengst af starfsævinni . Hún hefur starfað á öldrunarsviði frá því um aldamót og jafnframt sótt framhaldsnám í öldrun við hjúkrunarfræðideild Háskóla Íslands þaðan sem hún lauk meistaraprófi árið 2008 . Hún hefur sérfræðileyfi í öldrunarhjúkrun frá Embætti landlæknis . Sigrún hefur áður sent frá sér bækurnar Þegar amma var ung . Mannlíf og atburðir á Íslandi 1925 – 1955 og Fjallabók barnanna .